विगत लामो समयदेखि फुटबल गतिविधिहरू कमजोर बनेको भन्दै पछिल्लो समय एन्फाको कडा आलोचना हुँदै आएको छ । ‘ए’ डिभिजन क्लबहरूले क्लबको मेरुदण्डका रूपमा रहेको लिग नै नहुँदा क्लबहरू कसरी चल्ने भनेर प्रश्न उठाउँदै आएका छन् । उनीहरूले नियमित प्रतियोगिता नहुँदा क्लबलाई आर्थिक भार बढ्दै गएको भन्दै पटक–पटक एन्फाको ध्यान आकर्षण गराइरहे पनि विभिन्न कारण देखाउँदै एन्फाले लिग गर्न सकिरहेको छैन ।
